CELEX: 62019CN0292
Language: el
Date: 2019-04-10 00:00:00
Title: Υπόθεση C-292/19: Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 10 Απριλίου 2019 — PORR Építési Kft. κατά Nemzeti Adó- és Vámhivatal Fellebbviteli Igazgatósága

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/19
            
         
      Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 10 Απριλίου 2019 — PORR Építési Kft. κατά Nemzeti Adó- és Vámhivatal Fellebbviteli Igazgatósága
      (Υπόθεση C-292/19)
      (2019/C 220/24)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Közigazgatási és Munkaügyi Bíróság
      
         Διάδικοι στην υπόθεση της κύριας δίκης
      
      
         Προσφεύγουσα: PORR Építési Kft.
      
         Καθής: Nemzeti Adó- és Vámhivatal Fellebbviteli Igazgatósága
      
         Προδικαστικά ερωτήματα
      
      
                  1)
               
               
                  Έχει το άρθρο 90, παράγραφοι 1 και 2, της οδηγίας ΦΠΑ (1) την έννοια ότι τα κράτη μέλη οφείλουν να επιτρέπουν τη μείωση της βάσεως επιβολής του ΦΠΑ οσάκις μπορεί να αποδειχθεί ότι ο υποκείμενος στον φόρο δεν έχει εισπράξει οριστικώς το σύνολο ή μέρος της αντιπαροχής που αντιστοιχεί στην συναλλαγή την οποία πραγματοποίησε;
               
            
                  2)
               
               
                  Έχει η νομολογία του Δικαστηρίου της Ευρωπαϊκής Ένωσης, λαμβανομένων ιδίως υπόψη των αποφάσεων Almos, [C-337/13], σκέψη 23, Di Maura, [C-246/16], σκέψεις 20 έως 29, και, κατ’ αναλογία, T-2, [C-396/16], σκέψεις 31 έως 45, την έννοια ότι, όσον αφορά την υποχρέωση κράτους μέλους για εκ των υστέρων μείωση της βάσεως επιβολής του φόρου, δυνάμει του άρθρου 90, παράγραφος 1, της οδηγίας ΦΠΑ, πρέπει να γίνει διάκριση μεταξύ της ολικής ή μερικής μη καταβολής της αντιπαροχής εκ μέρους του αγοραστή και της περιπτώσεως στην οποία η απαίτηση του πωλητή έχει καταστεί οριστικώς μη εισπράξιμη, με συνέπεια, στην πρώτη περίπτωση, το κράτος μέλος να μπορεί να κάνει χρήση της παρεκκλίσεως του άρθρου 90, παράγραφος 2, ενώ στη δεύτερη να αποκλείεται η χρήση της εν λόγω παρεκκλίσεως και το κράτος μέλος να οφείλει, εν πάση περιπτώσει, να επιτρέψει την εκ των υστέρων μείωση της βάσεως επιβολής του φόρου;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE 2006, L 347, σ. 1).